Poštovani,

tijekom protekle dvije godine napustili su nas Daša Drndić, Nedjeljko Fabrio i Darko Gašparović. Tim povodom časopis *Fluminensia* priprema tematski broj kojim će obilježiti više desetljeća njihova rada. Cilj mu je okupiti odabrani broj suradnika iz javnih sfera, od akademske do kazališne, prevoditeljske, muzikološke do izdavačke, u kojima su ovi poznati književnici, znanstveni djelatnici, prevoditelji, profesori… ostavili nezaobilazan trag.

Pozivamo Vas da se kao dionici toga kruga kolega, suradnika i štovatelja svojim doprinosom priključite našem tematskom broju te da nam do 1. travnja 2019. pošaljete (okvirni) naslov i sažetak svojega priloga u elektroničkom obliku na adresu [fluminensia@ffri.hr](mailto:fluminensia@ffri.hr). Radovi trebaju biti znanstvenoga karaktera, a smiju obuhvaćati do 16 kartica (kartica: 1800 znakova). Rok za predaju gotovih priloga je 1. listopada 2019.

O svim detaljima i uredničkim zahtjevima koji će se ticati pripreme teksta podatke možete pronaći na sljedećem linku: <http://fluminensia.ffri.hr/upute-autorima-i-recenzentima.html>.

Nadamo se da ćete ovom prigodom iskazati počast riječkom trolistu, te je iskoristiti za analizu i interpretaciju različitih i raznolikih aspekata njihovog rada i djelovanja i tako dati znanstveni doprinos našem časopisu koji će, vjerujemo, biti od velikoga značaja za hrvatsku filologiju i kulturu.

Uredništvo časopisa

urednici tematskoga broja:

prof. dr. Adriana Car-Mihec

doc. dr. sc. Dejan Durić

U Rijeci, 22. listopada 2018.